Δημοτικό Στάδιο Έδεσσας

Το Δημοτικό Στάδιο Έδεσσας είναι αθλητική εγκατάσταση πολλαπλών χρήσεων στην Έδεσσα. Η κύρια κερκίδα του σταδίου έχει χωρητικότητα 4.000 θέσεων, αλλά όταν η ομάδα του Εδεσσαϊκού έπαιζε στην Α' Εθνική Κατηγορία ποδοσφαίρου το γήπεδο φιλοξενούσε έως και 10.000 θεατές. 

Στο στάδιο γίνονται επίσης αγώνες στίβου, μιας και αυτό έχει τις κατάλληλες υποδομές. Επιπλέον, στον χώρο βρίσκεται το παλαιό γήπεδο καλαθοσφαίρισης της Έδεσσας και το δημοτικό γυμναστήριο, καθώς και ένας μικρός χώρος καλυμμένος με γρασίδι, στο πίσω μέρος της αχρησιμοποίητης κερκίδας. Το στάδιο βρίσκεται στο κέντρο της πόλης.

Το στάδιο από τις 19 Μαΐου 2012 έχει πάρει το όνομα του πρώην ποδοσφαιριστή του ΠΑΟΚ, Χριστόφορου (Φόρη) Γεντζή, ο οποίος καταγόταν από την Έδεσσα.

Παραπομπές 

Στάδια ποδοσφαίρου στην Ελλάδα 
Εδεσσαϊκός
Έδεσσα
Στάδια πολλαπλών χρήσεων στην Ελλάδα